Transparentnost lokalnih proračuna (studeni 2018. - ožujak 2019.)

Transparentni proračuni omogućuju uvid u potpune, točne, pravovremene i razumljive informacije o proračunu, pa građani mogu vlastitim angažmanom utjecati na efikasnost prikupljanja javnih sredstava i ponude javnih dobara i usluga, na povećanje odgovornosti lokalnih vlasti i smanjenje mogućnosti za korupciju.

Institut za javne financije predstavio je rezultate istraživanja proračunske transparentnosti svih 576 hrvatskih lokalnih jedinica (županija, gradova i općina) koje je provedeno od studenog 2018. do ožujka 2019. godine.
Za potrebe ovog istraživanja, proračunska transparentnost mjeri se brojem ključnih proračunskih dokumenata objavljenih na službenim mrežnim stranicama hrvatskih lokalnih jedinica, a to su u ovom ciklusu:

godišnje izvršenje proračuna za 2017.;
polugodišnje izvršenje proračuna za 2018.;
prijedlog proračuna za 2019.;
izglasani proračun za 2019. i
proračun za građane za 2019.

U obzir su uzeti samo dokumenti koji su na mrežnim stranicama lokalnih jedinica bili dostupni u razdoblju XI./2018. – III./2019. i to na dan pretraživanja, ali ne i naknadno objavljeni dokumenti.
Takvim izračunom razina proračunske transparentnosti može iznositi od 0 do 5.

**Općina Dekanovec i ove godine je, već treći put zaredom, dobila najvišu ocjenu za svoju proračunsku transparentnost.** Na zasluženoj ocijeni čestitamo I ostalim općinama I gradovima.  Kako bi dobiveni rezultati bili što dostupniji i pregledniji, Institut je objavio analizu koja prikazuje stanje u svakoj lokalnoj jedinici. Rezultati analize predstavljeni su u newsletteru [Proračunska transparentnost županija, gradova i općina: studeni 2018. - ožujak 2019.](http://www.ijf.hr/upload/files/file/newsletter/117.pdf)

Linkovi :

<http://www.ijf.hr/upload/files/file/press-2019.pdf>

<http://www.ijf.hr/upload/files/file/newsletter/117.pdf>

<http://www.ijf.hr/upload/files/file/2019.png>